**KUNSTIÕPETUS**

**PÕHIKOOLI II KOOLIASTE**

**Õppe- ja kasvatuseesmärgid**

Põhikooli kunstiõpetusega taotletakse, et õpilane:

1. tunnetab oma kunstivõimeid ja -huve, hindab enda ja teiste isikupära;
2. katsetab mõtete, vahendite, materjalide ja kunstitehnikatega;
3. tegutseb loovates ja uurimuslikes rühmatöödes ühise tulemuse nimel;
4. rakendab oma loomingulisi võimeid ja oskusi ka väljaspool kunstitundi;
5. on avatud erinevate kunsti- ja kultuuriilmingute suhtes;
6. tunneb huvi kunstiloomingu vastu
7. mõistab kultuuriväärtuste ja -keskkonna kaitse olulisust;
8. näeb loodust ja keskkonda säästva tarbimise võimalusi.

**6. KLASS**

**Õpitulemused**

Õpilane

* tunnetab oma kunstialaseid võimeid; väljendab visuaalsete vahenditega oma mõtteid ja teadmisi;
* loovülesannetes leiab isikupäraseid teostusvõimalusi, esitleb tulemusi ning põhjendab valikuid;
* kasutab erinevaid kunstitehnikaid;
* teadvustab kunsti ja disaini rolli ühiskonnas.

**Õppesisu ja -tegevused**

Kompositsiooni- ja perspektiiviõpetus

* piiratud ja piiramata pinnad
* kompositsiooni tasakaal ja koloriit
* perspektiiv ühe tuumpunktiga

Disain ja kirjaõpetus

* tööd joonlaua ja sirkliga
* emotsioonide edasiandmine värvide ja kujutiste abil
* kirja kasutamine piiratud pindade täitmisel
* teksti kujundamine

Vestlused kunstist

* praktiliste töödega alustades vestlused kunstnikust või stiilist, erinevate rahvuste kunstist

Loomingulised ülesanded

* kujutada etteantud ja vabalt valitud teemadel isikupäraseid töid

Tehnikad ja materjalid

* joonistamine grafiit-, vilt- ja värvipliiatsitega
* värvi- ja vanapaberi kasutamine kollaažitehnika abil
* maalimine guaššvärvidega

**Hindamine**

Hindamise eesmärk on anda õpilasele motiveerivat tagasisidet. Hindamisel on oluline tunnustada lahenduste erinevusi ja väärtustada õpilaste isikupära. Õpilane peab teadma, mida hinnatakse ning mis on hindamise kriteeriumid.